b"\n_START_ARTICLE_\nKiropraktik\n_START_SECTION_\nVirkning\n_START_PARAGRAPH_\nAdskillelige kontrollerede kliniske studier af kiropraktorere er blevet udf\xc3\xb8rt, med modstridende resultater. Systematiske litteraturgennemgange af denne forskning har ikke fundet evidens for at kiropraktisk manipulation er effektivt, med den mulige undtagelse af behandling for rygsmerter. En kritisk evaluering fandt at samlet set var manipulation af rygraden ineffektivt som behandling af enhver lidelse. Rygmanipulation kan v\xc3\xa6re en simple behandling for subakut eller kronisk smerte i l\xc3\xa6nden, men resultaterne af forskningen her er ikke tilstr\xc3\xa6kkelige. The efficacy and cost-effectiveness of maintenance chiropractic care are unknown. Der er ikke nok data til at fastsl\xc3\xa5 sikkerheden ved kiropraktisk manipulation. Det er ofte associeret med milde til moderate bivirkninger, med seri\xc3\xb8se eller fatale konsekvenser i f\xc3\xa5 tilf\xc3\xa6lde. Der er uenighed om graden af risiko ved vertebral arterie dissektion, der kan f\xc3\xb8re til slagtilf\xc3\xa6lde eller d\xc3\xb8d, gennem cervikal manipulation. Flere d\xc3\xb8dsfald er sat i forbindelse med denne teknik og der er blevet p\xc3\xa5st\xc3\xa5et af dette forhold er kausativt, en p\xc3\xa5stand som mange kiropraktorer bestrider.\n_START_SECTION_\nKiropraktorloven\n_START_PARAGRAPH_\nBekendtg\xc3\xb8relse af lov om kiropraktorer (i daglig tale blot Kiropraktorloven) var indtil 1. januar 2007 den lov, hvori kiropraktorernes virke samt autorisations- og videreuddannelsesbestemmelser var beskrevet._NEWLINE_1. januar 2007 blev Kiropraktorloven afl\xc3\xb8st af Autorisationsloven \xe2\x80\x93 Lov om autorisation af sundhedspersoner og om sundhedsfaglig virksomhed \xe2\x80\x93 hvor kiropraktorers virke samt autorisations- og videreuddannelsesbestemmelser beskrives i \xc2\xa7 52-53.\n_START_SECTION_\nUddannelsen i Danmark\n_START_PARAGRAPH_\nDanske kiropraktorer blev tidligere uddannet uden for landets gr\xc3\xa6nser, men i dag kan man blive uddannet i klinisk biomekanik ved Syddansk Universitet. Kiropraktorerne er organiseret i Dansk Kiropraktor Forening. Dansk Kiropraktor Forening har indg\xc3\xa5et en overenskomst med Regionerne, som sikrer patienterne tilskud igennem sygesikringen. N\xc3\xa5r man kan opn\xc3\xa5 autorisation, skyldes det alene en politisk beslutning fra starten af 1990'erne, der har p\xc3\xa5lagt Sundhedsstyrelsen at administrere dette._NEWLINE_Universitetsuddannelsen til kiropraktor foreg\xc3\xa5r p\xc3\xa5 Syddansk Universitet og er en lang videreg\xc3\xa5ende uddannelse (LVU), der varer 5 \xc3\xa5r (bachelordel 3 \xc3\xa5r + kandidatdel 2 \xc3\xa5r) og f\xc3\xb8rer frem til den akademiske grad cand.manu. (kandidat i klinisk biomekanik). Betegnelsen p\xc3\xa5 engelsk er Master\xe2\x80\x99s Degree in Health Science, Clinical Biomechanics._NEWLINE_Bachelordelen foreg\xc3\xa5r sammen med de medicinstuderende, men de praktiske og kliniske fag p\xc3\xa5 bacheloren er forskellig p\xc3\xa5 det to uddannelser. Uddannelsens 2-\xc3\xa5rige kandidat-del best\xc3\xa5r af undervisning i almen diagnostik inden for fagene almen medicin, ortop\xc3\xa6di, neurologi og reumatologi. Der undervises ogs\xc3\xa5 i radiografi, klinisk farmakologi og billeddiagnostik. De studerende bruger de sidste 3/4 af 2. \xc3\xa5r p\xc3\xa5 at v\xc3\xa6re i klinik (praktik) p\xc3\xa5 regionernes rygmedicinske, neurologiske, ortop\xc3\xa6dkirurgiske og reumatologiske afdelinger samt i privat praksis. Uddannelsen afsluttes p\xc3\xa5 universitetet med et kandidatspeciale. At uddannelsen foreg\xc3\xa5r p\xc3\xa5 denne m\xc3\xa5de, g\xc3\xb8r dog ikke, at der er videnskabelig dokumentation bag behandlingen. _NEWLINE_For at opn\xc3\xa5 autorisation til at fungere som selvst\xc3\xa6ndig kiropraktor skal den f\xc3\xa6rdiguddannede kiropraktor gennemg\xc3\xa5 en s\xc3\xa5kaldt turnusordning \xe2\x80\x94 dvs. en 1-\xc3\xa5rig praktikperiode hos en autoriseret kiropraktor. Kiropraktorer er samlet i fagforeningen Dansk Kiropraktor Forening, som er medlem af Akademikerne. Kiropraktorer er endvidere underlagt Sundhedsv\xc3\xa6senets Patientklagen\xc3\xa6vn."